Document ID: 32010R1099

KOMMISSIONENS FORORDNING (EU) Nr. 1099/2010
af 26. november 2010
om ændring af bilag I til forordning (EF) nr. 669/2009 om gennemførelse af Europa-Parlamentets og Rådets forordning (EF) nr. 882/2004 for så vidt angår en mere intensiv offentlig kontrol af visse foderstoffer og fødevarer af ikke-animalsk oprindelse
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 15, stk. 5, og
ud fra følgende betragtninger:
(1)
Ved Kommissionens forordning (EF) nr. 669/2009 (2) er der fastsat bestemmelser om den mere intensive offentlige kontrol af importen af visse foderstoffer og fødevarer af ikke-animalsk oprindelse, der er opført i nævnte forordnings bilag I, som skal foretages på indgangsstederne til de områder, der er opført i bilag I til forordning (EF) nr. 882/2004.
(2)
Det fastsættes i artikel 2 i forordning (EF) nr. 669/2009, at listen i bilag I skal revideres regelmæssigt og mindst hvert kvartal, hvor der som minimum anvendes de informationskilder, der er anført i den nævnte artikel.
(3)
Forekomsten og relevansen af fødevarehændelser, der anmeldes via det hurtige varslingssystem for fødevarer og foder (RASSF), resultaterne af forskellige kontrolbesøg, som Levnedsmiddel- og Veterinærkontoret aflægger i tredjelande, og de rapporter, som medlemsstaterne har forelagt Kommissionen i henhold til artikel 15 i forordning (EF) nr. 669/2009, viser, at det er nødvendigt at tage listen i bilag I til den pågældende forordning op til revision.
(4)
Bilag I skal navnlig revideres på den måde, at kontrolhyppigheden nedsættes for varer, for hvilke ovennævnte informationskilder viser en generel forbedring af opfyldelsen af relevant EU-lovgivning, og for hvilke det ikke er nødvendigt med en mere intensiv offentlig kontrol, og at kontrolhyppigheden øges for andre varer, for hvilke de samme kilder viser en så høj grad af manglende opfyldelse af relevant EU-lovgivning, at det er nødvendigt at indføre en mere intensiv offentlig kontrol.
(5)
Forordning (EF) nr. 669/2009 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
Bilag I til forordning (EF) nr. 669/2009 erstattes af teksten i bilaget til denne forordning.
Artikel 2
Denne forordning træder i kraft den 1. januar 2011.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. november 2010.

Labels: 17
20
0
3
6
15